Publication: Magyar Közlöny
Issue: MK-2001-49 (Year: 2001, Number: 49)
Era: 1990-2004
Section: a 18/2001. (IV. 28.) EüM rendelethez
Paragraph Index: 314

4. Vizsgálati eljárás 4.1. Mérendő zajjellemzők 4.1.1. Az LAeq egyenértékű A-hangnyomásszintet a 4.5.1. pont szerint kell méréssel meghatározni dB-ben. 4.1.2. Állandó zaj esetén megengedhető az egyenértékű A-hangnyomásszinttel közelítőleg azonos értéket adó közepes A-hangnyomásszint meghatározása is a 4.5.2. pont szerint. 4.1.3. A maradandó halláskárosodás megelőzésére végzett vizsgálatok során a dolgozót érő zaj minősítéséhez az egyenértékű A-hangnyomásszint mellett meg kell határozni a zaj LAI legnagyobb A-hangnyomásszintjét is dB-ben a 4.6. pont szerint. 4.2. A T megítélési idő A T megítélési idő 8 óra (28 800 s) a műszak, illetve a zajhatás időtartamától függetlenül. 4.3. A τ értékelési idő A maradandó halláskárosodás megelőzésére végzett vizsgálatoknál a τ értékelési idő egyenlő a műszak időtartamával. Megjegyzés: Az értékelési idő részidőkre is bontható (F2. Függelék). 4.4. A Tm mérési idő megválasztása A mérési időt elvileg az értékelési idővel azonosnak kell választani. A gyakorlatban — a zaj jellegétől, illetve a dolgozó tevékenységétől függően rövidebb mérési idő is választható (4.5. pont), ha az így meghatározott egyenértékű A-hangnyomásszint az értékelési időre, illetve a dolgozó adott tevékenységére jellemzőnek tekinthető, azaz a mérést az értékelési időn belül megismételve a mérési eredmények legfeljebb 3 dB-lel különböznek egymástól. 4.5. Az LAeq egyenértékű A-hangnyomásszint mérése 4.5.1. Az LAeq egyenértékű A-hangnyomásszintet a zaj jellegétől függetlenül elsősorban integráló zajmérővel vagy más, ennek megfelelő értékelést végző mérőműszerrel (pl. zajdózismérő) kell mérni, de a zaj jellegétől, illetve a rendelkezésre álló műszertől függően a 4.5.2. pontban és az F2. Függelékben közölt eljárások is alkalmazhatók. 4.5.2. Az állandó zaj közepes A-hangnyomásszintje a zajmérőről közvetlenül leolvasható, vagy szabályos időközönként (3—5 másodpercenként) leolvasott legalább 10 érték számtani középértékével kell megadni. Állandó zajok A-hangnyomásszintjének leolvasását lassú (S) időállandóval kell végezni. 4.5.3. Változó zajok mérésekor a mérési idő legalább 10 perc legyen, és a mérést gyors (F) időállandóval kell végezni. Megjegyzés: A zaj jellegétől függően azonban sokszor ennél lényegesen hosszabb mérési időt kell választani, hogy a 4.4. pont szerinti feltétel teljesüljön. Sok esetben a τ értékelési időn belül több, rövidebb idejű mérést célszerű végezni (pl. 60 perc folyamatos mérési idő helyett hatszor 10 percig mérni), azaz a τ értékelési időre vonatkoztatott LAeq egyenértékű A-hangnyomásszintet többszöri mintavétellel meghatározni. Ugyancsak célszerű a dolgozó egyes tevékenységeinek mérését a τ értékelési időn belül többször megismételni. 4.6. Az LAI legnagyobb A-hangnyomásszint meghatározása 4.6.1. Az LAI legnagyobb A-hangnyomásszintet dB-ben a zajmérő impulzus (I) időállandójával kell mérni. 4.6.2. Az LAI legnagyobb A-hangnyomásszint a zajmérő legnagyobb kitérésének megfelelő érték dB-ben az értékelési idő alatt. 2001/49. szám

Source: https://magyarkozlony.hu/hivatalos-lapok/3eaf984f6ba00a0b04502801b6248f09148e0146/dokumentumok/ae6eb79b03dcb91e76207958e8f83adebe754b77/letoltes